Tejtzen tex kꞌij,
e cuꞌx ke t-xnakꞌatz Jesús ttziiꞌ tnijabel aꞌ te Galilea.
Bix ocxkexin tuj cychocxin,
bix akꞌ iꞌyexkexin tuj aꞌ tuꞌn cyponxin tuj tnom te Capernaum.
Otk cub klolj tej cyocxxin tuj choc,
pero mitknaꞌx tpon Jesús cyuyaxin.
Bix nimxsen oc punntzꞌaj aꞌ,
cuma nuk tisen tiiꞌ tej ttzaj jun nintzaj cykꞌiꞌk tibaj aꞌ.
Nimxsen oc cyipenxin tiꞌj tuꞌn cyiyꞌxxin tuj tnijabel aꞌ.
Otktzen chi iyꞌxxin caꞌba ajlabl tej toc cycyeꞌyenxin ja Jesús.
Nbet-xin tibaj aꞌ,
bix tzajne e tzaj lkꞌexin tiꞌ cychocxin.
Tej cylontexin jaxin,
e jawxsen seyꞌpajkexin.
Pero e xiꞌ tkbaꞌnxin cyexin:
—Inayen weja.
Miꞌn tzaj ntz̈iya cyiꞌja—tz̈ixin.
Tej tel cyniyꞌxin tiꞌj ka ja Jesús,
e jawxsen tzalajkexin,
bix e tzaj cytxcoꞌnxin tuꞌn tocxxin tuj choc.
Bix tujx naj e cub kꞌoꞌn cychocxin ttziiꞌ aꞌ jaaꞌ tuꞌn cyponaxin.